Üritan teha lühidalt, kuna magama tuleb minna :)  Saan aru, millele artikli teravik on sihitud ja, et esimeses  lõigus kirjeldatud kogemus oli lihtsalt teatavaks vaimseks päästikuks. Sellegipoolest ei saa sõna võtmata jätta teemal cabrio = külm sõita... Kujuta endale ette, et ajad talvel enesele kuidagi õrnalt polsterdatud raudrüü selga või siis selleasemel keerad end mitme kihi riide ja naha või presendi sisse... Kummal juhul on soojem? Ei ole just parim näide aga kuna ise olen praeguseks 8 aasta jooksul peres mitut lahtist autot pidanud, siis võin kinnitada, et tavalise autoga ei ole mitte mingit vahet, kuna lahtiste  autode katused on mitmekihilised nagu kasukad. Olen ikka mõelngud, kust selline väärarvamus tuleb ja saan neist aru, kelle kogemus lahtisest autost on ühekordse ja aukus tendiga UAZ. Kuid ka sellised nooremad inimesed, kes eelnevat kogemust ei oma, tulevad ja küsivad alati, et kas talvel külm ei ole? Kuidas täpselt selline mõte pähe tuleb, ei oska arvatagi ja võibolla mõtlesin ise kunagi samamoodi? Igatahes mina võtan lahtist autot, kui masinat, mellel on teatav positiivne lisaväärtus ning kuna kuskil getos  ei ela, siis ei pea ka sellepärast muretsema, et keegi võiks heast peast masina katuse noaga auguliseks teha - kuna lahtine auto on ju "rikkuri või autopede masin"... Et see maksab tihtipeale kõvasti vähem, kui mõni igapäevaselt tänavapildis nähtav keskmise kodaniku masin, sellele ei tulda :) Igatahes olen õnnelik, et kui kevadel soojaks läheb, maa ja loodus lõhnama hakkab, siis lasen katuse alla ja kulgen läbi kõige selle, mis mu ümber on ja tunnen, et elada on rõõm :)